Farmon Quvatov
Quvatov Mulla Farmon — 69 yoshda, Shahrisabz rayoni Turmushi qishlog‘idan, ruhoniy, imom, quloqqa tortilgan. 1929-yili antikolxoz targ‘iboti uchun 3 yil mehnat tuzatuv lageriga hukm etilgan. Turmalarda mahbuslar ko‘payib ketganligi sababli qamoqdan bo‘shatilgan. Aholi orasida doimiy ravishda mag‘lubiyatchilik xarakterida targ‘ibot olib borganlikda, sovet hokimiyati sha’niga bo‘hton fikrlar aytganlikda ayblangan.